NaiveNeuron/SloPal huggingface dataset:
Števulová, Zuzana, poslankyňa NR SR (2024-01-19):
Ďakujem veľmi pekne aj tebe, Natália, za tento príspevok, v ktorom si rozobrala vlastne dôvody, ktoré nie sú dané na použitie skráteného legislatívneho konania pri novele trestného práva takého zásadného charakteru. A úplne s tebou súhlasím, treba znova pripomenúť, že to odôvodnenie, ktoré je v dôvodovej správe jednak k použitiu skráteného legislatívneho konania, ale vlastne aj k samotným zmenám Trestného zákona alebo rušenie Úradu špeciálnej prokuratúry prosto nesedia. Jednoznačne boli už za tie týždne, odkedy tu túto novelu máme predloženú v parlamente, opakovane vyvrátené viacerými právnymi autoritami. Na strany vlády v podstate nestojí takmer nikto okrem pár skompromitovaných právnikov, ktorí to robia zjavne len pre svoj prospech. A konkrétne, keď sa bavíme o tom, čo absentuje alebo o tom, čo nesedí, tak znova by som rada, ako to tu už opakovane robíme, pripomenula tých údajných tridsať nálezov Ústavného súdu, ktoré to majú všetko preukazovať a dokladovať, ako tu musíme veľmi rýchlo konať a meniť Trestný zákon a celú trestnú politiku súdu. Ale ako už povedala prezidentka, aj tie ktoré jej predložil minister spravodlivosti, ktoré teda nám zatiaľ stále neukázal, tak prosto nesvedčia o ničom inom, len o nejakých teda procesných chybách, ktorú sú, samozrejme, vážne a boli zodpovedajúcim spôsobom Ústavným súdom vytknuté, avšak vôbec nijakým spôsobom nedosvedčujú, že je tu nutné takýmto spôsobom, ktorý devalvuje trestnú politiku Slovenska, ktorý rezignuje na práva občanov, na spravodlivosť, na práva poškodených meniť. Žiadne iné rozsudky, ktoré by boli dohľadateľné na stránke Ústavného súdu, prosto neexistujú a argumentácia vlády nesedí. 	Ďakujem ti, Natália, že si to znova povedala.
Bugár, Béla, podpredseda NR SR (2011-05-26):
Ďalej, pán poslanec Muňko, nech sa páči, samozrejme, môžete reagovať na faktickú.
Šimečka, Michal, podpredseda NR SR (2023-12-20):
Pán poslanec, musím vás prerušiť, lebo na požiadanie technického úseku a réžie, podobne ako včera večer, musím vyhlásiť 15-minútovú prestávku, aby si mohli prenastaviť v réžii ten prenos a bude sa pokračovať 00.10 h. (Prerušenie rokovania o 23.55 hodine.) 21. decembra 2023 (Pokračovanie rokovania o 00.10 hodine.)
P. Paška, predseda NR SR: (2007-09-12):
(Hlasovanie.) 141 prítomných, 80 za, 37 proti, 24 sa zdržalo. Konštatujem, že sme postúpili návrh zákona do druhého čítania.
Horváthová, Eva, poslankyňa NR SR (2020-09-22):
Vážený pán podpredseda, ďakujem veľmi pekne za slovo. Dovoľte mi, aby som vystúpila v súlade s § 80 ods. 1 zákona o rokovacom poriadku, kedy som bola určená Výborom Národnej rady pre zdravotníctvo za spravodajkyňu k návrhu uvedeného zákona (tlač 207). Predkladám informáciu k predloženému návrhu zákona. Návrh spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh... Aha, to už potom asi nie. Áno. Čiže uvádzam tento zákon a... Ďakujem.
Mierna, Anna, poslankyňa NR SR (2022-09-20):
Vážený pán predsedajúci, vážený pán minister, vážené kolegyne, kolegovia, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorba zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu k uvedenému návrhu zákona.
Grendel, Gábor, podpredseda NR SR (2020-05-19):
Ďakujeme. Pán spravodajca, želáte si záverečné slovo? Nech sa páči.
Ďuriš Nicholsonová, Lucia, podpredsedníčka NR SR (2018-11-29):
Otváram teraz možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásil sa pán poslanec Dostál. Nech sa páči.
Mierna, Anna, poslankyňa NR SR (2023-02-09):
Ďakujem pekne, pán predsedajúci. Pán predseda, ja by som ti chcela pripomenúť, keď si tu hovoril a kritizoval, akým spôsobom sa tu predkladali zákony a ako sme tu konali my, tak je dôležité, aby si povedal niečo aj k tým koncesionárskym poplatkom. Koncesionárske poplatky, to ešte sami sme tu všetci zvedaví, ako to celé dopadne, takže treba kritiku aj do svojich radov. Ďakujem pekne.
Kollár, Boris, doterajší predseda NR SR (2023-10-25):
Je milé počuť citovať pána Leška od vás, pán, pán poslanec. (Povedané so smiechom.) Dobre. Takže ďalej vystúpi pán poslanec Erik Tomáš.
Žitňanská, Jana, poslankyňa NR SR (2021-05-13):
Ďakujem veľmi pekne, pán poslanec, za vaše vystúpenie aj podporu. Naozaj vy ste človek, ktorý sa tejto téme venujete dôsledne a dlhodobo, čiže budem rada, keď budeme spolupracovať aj naďalej pri tejto téme. To, čo ste spomínali, áno, nám, žiaľ, klesá počet rodín, náhradných rodín, ktoré sú ochotné si takto vziať dieťatko, ktoré potrebuje starostlivosť. Je to možno spôsobené aj tým alebo z toho, čo som sa mala možnosť rozprávať. Tým, že nám sa rodia aj viacej detí, ktoré majú nejaký typ zdravotného postihnutia, nie každá rodina alebo náhradný rodič si trúfne sa postarať o takéto dieťatko, keď biologický rodič si netrúfne. Z toho vyplýva nielen teda, že potrebujeme, čo predkladáme dnes zvýšiť nejaké finančné ohodnotenie alebo nejakú aj finančnú motiváciu, ale my potrebujeme týmto náhradným rodičom aj pomôcť v službách alebo aj teda v poradenstve, v príprave, tak aby mali napríklad nárok tiež na odľahčovaciu službu, keď majú zverené takéto dieťa so zdravotným postihnutím a aby naozaj mali prístup ku všetkým možným kompenzáciám, tak ako aj biologickí rodičia, aby dokázali naozaj sa postarať o toto dieťatko. Čiže v tejto oblasti si myslím, že by sme mali ešte urobiť kopec práce, pretože je zrejmé, že, samozrejme, pre dieťa je najlepšie, keď vyrastá v biologickej rodine, pokiaľ táto je fungujúca. Ale keď, žiaľ, to tak nie je z nejakých dôvodov, tak potom tá náhradná rodina je to, čo vieme tomu dieťatku poskytnúť asi najlepšie. A tá náhradná rodina potrebuje cítiť podporu štátu a potrebuje byť aj finančne za to ohodnotená. Takže ešte raz vám ďakujem za vaše vystúpenie a budem sa tešiť na spoluprácu na tejto téme.
Kollár, Boris, poslanec NR SR (2018-10-24):
Pán predsedajúci, žiadam o opravu hlasovania, tlač 1160, vykazuje ma, že som sa zdržal, chcel som hlasovať za. Je to bod 51.
Vaľová, Jana, poslankyňa NR SR (2014-05-14):
Takže aj keď momentálne nesedím pri kolegyni Tomanovej, ale mala som presne to isté na mysli, ale ešte to zhrniem, že je to samostatný vedný odbor a nikdy sa nedefinuje v zákone, lebo keď si pozriete, čo ten pracovník sociálny vykonáva, tak ten sociálny pracovník vykonáva rôzne posudky, rôznu starostlivosť aj zdravotnú, aj sociálnu. Čiže je to definované v iných zákonoch, čo ten sociálny pracovník vykonáva, takže nemôžeme to zhrnúť do jedného zákona. Rovnako si takisto myslím, že keď majú svoje posilnenie statusu zdravotné sestry, komory a podobne, tak je to podobná činnosť. Len tie zdravotné sestry naozaj vykonávajú zdravotnícku starostlivosť a ten sociálny pracovník vykonáva sociálnu starostlivosť, čiže všetky tie ostatné veci a mali by byť nejakým spôsobom títo ľudia združení alebo mohli by byť. Samozrejme, je už otázka, že ako si vybudujú komoru a ako tá komora bude fungovať. Je to na tých samostatných ľuďoch. A povedzme si, že sociálna práca je taký nový fenomén u nás, ktorý sa začal, nie je to nový, ale začal sa po 17. novembri v roku 1989. Povedzme si, že v Slovenskej republike nastali po roku ’89 aj takéto pojmy, ako sú napr. utečenci, azyl, kde nájdeme sociálnych pracovníkov. Sú to rôzne nové formy, a preto ja vítam tento zákon. Keďže sme sa kedysi pustili do zákona o sociálnych službách, kde spomeniem vždycky pani Gibalovú a pani Sabolovú, ktoré povedali, že v živote by sa do sociálnych služieb nepustili, lebo to bol ťažký zákon. Tak verím, že aj toto sú prvé kroky, čo sa týka práve zákona o sociálnych pracovníkoch, a máme tu druhé čítanie, máme tu otvorené veci, do ktorých, teda by tom povedala, že môžeme vzniesť určité zmeny, pretože sú to tie prvé kroky. Ale ja si myslím, že vždycky treba urobiť tie kroky k tomu, aby sme posilnili statusy týchto ľudí, aby sme im teda zadefinovali spôsoby, aby sme ich posilnili, čo sa týka v ich, v ich organizáciách a podobne. Aby naozaj sociálni pracovníci, aby túto prácu vykonávali ľudia tak ako zdravotné sestry, to dovolím si prirovnať, pretože je to naozaj špecifický prístup k práci a k sociálnej práci. Ďakujem.
Viskupič, Jozef, poslanec NR SR (2015-03-18):
V tom úvode si to pomenoval veľmi presne, Martin, a to je, prejavuje sa to aj teraz v týchto faktických poznámkach. Tu proste ako keby sme stratili schopnosť sa počúvať a ja už to, proste hovoríme tu o učebných osnovách výchovy k manželstvu a rodičovstvu, ktoré by malo dostať tzv. predmetové vyjadrenie. Čiže by sme zaviedli, keďže tie osnovy máme, žiadna veľká diskusia, tak ako si hovoril, ony sú nekonfliktné. Sú postavené na vzťahovej výchove, nikto tu, niekto si tu vymyslí termín, dostane ho sem do debaty, nazve to sexuálnou výchovou a nakoniec ešte nás obviní z toho, že zavádzame sexuálnu výchovu, pritom stále sme na pôde zavedenia schválených osnov, podľa ktorých dnes učia tie deti. Tam, kde sa rozhodli, že budú, zapracované v piatich predmetoch, učiť, tento zákon nehovorí nič iné, len dajme tomu predmetovú strechu, pretože súhlasím s pánom profesorom Froncom, že každý jeden predmet má svoje učebné osnovy. Naopak to ale neplatí, v tomto prípade, že máme tu učebné osnovy a nemáme predmet. Tie osnovy sú verejné od roku 2010 a podľa mňa neexistuje reálny, racionálny argument, prečo by sme tomu nemali dať predmetovú strechu a neučili deti podľa týchto schválených osnov. Nejdeme nikam nad rámec, nevulgarizujeme, nebulvarizujeme, nejdeme decká učiť niečo, čo nie je prístupné ich veku. Bodka.
Ledecký, Vladimír, poslanec NR SR (2023-06-21):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Figeľ, Ján, podpredseda NR SR (2015-11-20):
Ďakujem pekne. Chcem medzitým privítať na balkóne občanov, seniorov z mestečka Šaľa. Vitajte medzi nami. (Potlesk.) K tomuto bodu otváram rozpravu. Písomne som nedostal žiadnu prihlášku (reakcia z pléna). Ešte spravodajca? Pardon, ma to prerušilo. Tibor Glenda je spoločný spravodajca z výboru pre verejnú správu a regionálny rozvoj a uvedie výsledky z rokovania výborov, ale aj stanovisko gestorského výboru. Nech sa páči.
Danko, Andrej, podpredseda NR SR (2024-06-14):
Poslanec Faič.
Mikloško, Jozef, poslanec NR SR (2015-11-26):
Nemá povinnosť, no tak potom by som to dal na ministra spravodlivosti... (Prerušenie vystúpenia predsedajúcou.)
Paška, Pavol, predseda NR SR (2012-09-13):
Nie, nie, nie. Ešte, dobre... Prepáčte, pán predseda, ja som hovoril aj s vaším kolegom. Navrhujem, aby sme bez ohľadu na to, ako sa bude vyvíjať rozprava k tomuto návrhu zákona, zajtra nehlasovali a o všetkých prerokovaných bodoch, budeme hlasovať až v utorok o 11.00 hodine. Takže budeme pokračovať dnes do siedmej, zajtra budeme podľa počtu prihlásených, odhadujem, pokračovať v rozprave o tomto návrhu zákona. Rokovanie bude zajtra do 14.00 hodiny. Pokiaľ by bola ukončená rozprava o tomto návrhu, budeme pokračovať ďalším bodom, ale hlasovanie bude v utorok o 11.00 hodine o všetkých prerokovaných bodoch. (Hlas pána poslanca R. Sulíka v sále.) Pán predseda, vy viete... Tak prepadne vám poradie. Zajtra bude určite podľa počtu prihlásených pokračovať rozprava. Dnes budeme do 19.00 hodiny, určite pôjdeme v poradí. Takže, pán poslanec Mihál, nech sa páči.
Mazurek, Milan, poslanec NR SR (2020-04-02):
Pán poslanec Šefčík, mne sa naozaj ťažko hľadajú slová ako. Keď vám išlo o nejaký stand up komický výstup, tak ste to urobili naozaj dobre, ako zasmiali sme sa všetci, zabávali sme sa. Ale úprimne, ja som potom na konci videl, že vy to myslíte vážne, že vy ste úplne stratený v realite, že vy neviete, o čom hovoríte, kde to hovoríte, prečo to hovoríte. Hovoríte to ešte aj k zlému bodu programu, lebo vy ste teraz vystupovali k členom výboru, nie k predsedom výboru. To znamená, ja mám pocit, že tak ako vášmu predsedovi vysadili tie tabletky, ktorým ho dopovali mesiac pred voľbami (reakcie z pléna), tak zrejme došli aj vám, pretože toto sú naozaj vážne veci. Tu sa bavíme úplne vážne, že, ja neviem síce, čo ste chceli týmto povedať, ale úprimne takéto vystúpenia v parlamente, viete, to úplne degraduje celú úroveň tejto siene. A hlavne keď ide o to, že tie miesta, konkrétne miesta, konkrétne pozície vo výboroch boli do-hod-nu-té na spoločných rokovaniach, tie veci boli dopredu dohodnuté, a potom sa začalo štrajkovať, potom sa začali veci meniť. Váš sám predseda povedal, že, áno, tie pozície budú dané aj našej politickej strane, potom zrazu to neplatilo, sami porušujete dohody a teraz jednoducho sa tu hráte na nejakých, ja neviem, hodnotových alebo akýchkoľvek ľudí. Jednoducho vy sa vysmievate demokracii. A keď vás uráža to, že si politická strana na základe normálnych, priamych dohôd s vašou vlastnou stranou nominuje svojich kandidátov do výborov, tak vás neuráža nejaké, nejaké osobnostné preferencie konkrétnych ľudí, ale uráža vás demokracia, uráža vás to, že niekto si dovolil vo voľbách vybrať ľudí, s ktorými vy nemusíte sympatizovať! Ja napríklad tiež nemusím sympatizovať s tým, že niekto volil vás, keď očividne ani neviete, kde ste a čo sa okolo vás deje, ale každopádne takýmto spôsobom šliapať proti demokracii, šliapať po demokracii a potom o demokracii celý čas hovoriť, pán Šefčík, naozaj zobuďte sa, otvorte si oči, tu už nie ste niekde na detskom ihrisku, ale v parlamente.
Kollár, Boris, predseda NR SR (2021-06-23):
Ďalej vystúpi pán poslanec Filip Kuffa.
Pellegrini, Peter, predseda NR SR (2015-05-06):
Ďakujem pekne. Len pre úplnosť mi dovoľte informovať, že keď som len tak zľahka spočítal, tak asi 17 odídených ministrov za vlády tak Ivety Radičovej, ako Mikuláša Dzurindu sa vrátilo sem do tohto parlamentu, a ak si dobre pamätám (potlesk), tak dokonca aj dnes máme v jednom z veľmi dôležitých výborov pána ministra bývalého, ktorého pani Radičová z vlády vyhodila a dnes je práve v kontrolnom výbore, ktorý kontroluje rezort, z ktorého ho ona vykopla. Takže vtedy som nepočul nič také. (Potlesk.) Ja len aby teda boli aj tieto informácie zrejmé, že o čom tu teraz rokujeme. Pristúpime k hlasovaniu o procedurálnom návrhu pána poslanca Lipšica, aby sa o tomto bode hlasovalo až dnes o sedemnástej alebo zajtra. (Hlasovanie.) Prítomných 137 poslancov, za hlasovalo 58, proti 73, zdržali sa 5, nehlasoval 1. Návrh sme neschválili. Dávam preto hlasovať o návrhu tak, ako bol predložený na zmeny v zložení výborov, tlač 1545. Prezentujme sa a hlasujme. (Reakcia z pléna.) (Hlasovanie o návrhu na zmeny v zložení výborov Národnej rady Slovenskej republiky , tlač 1545.) Váš bol ten istý ako pánov poslancov Lipšicov. (Hlasovanie.) Prítomných 123 prítomných, za hlasovalo 78, proti 8, zdržalo sa 30, nehlasovalo 7. Návrh sme schválili. Národná rada schválila navrhované uznesenie. Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím teraz pána spravodajcu pána poslanca Jána Senka, aby uviedol hlasovanie v prvom čítaní o vládnom návrhu autorského zákona , tlač 1496. Je to bod 5 nášho programu. Nech sa páči, pán poslanec, uveďte hlasovanie.
Vančo, Branislav, poslanec NR SR (2024-02-06):
Ďakujem za slovo, pán predsedajúci. Ďakujem, Vierka, za ďalší tvoj inšpiratívny príspevok a ten reálny prípad, ktorý si popísala, poukazuje na to, že teda ani doteraz spravodlivosť, samozrejme, nefunguje, nefunguje ideálne a to zvlášť pre ľudí, ktorí sú na okraji, ktorí sú, ktorí majú nízke príjmy, ktorí si nemôžu dovoliť advokáta a podobne. Pričom spravodlivosť je základ štátu, ak nefunguje a ak nefunguje významne, tak má problém celý štát a nefungujú ani ostatné služby, ktoré má štát poskytovať. Vláda touto novelou spôsobuje už teraz ešte väčší chaos alebo chaos v spravodlivosti. Vidíme to z reálnych prípadov, kedy sa napríklad na trestných súdoch momentálne skoro vôbec nepojednáva, pretože obžalovaní špekulujú, čo sa bude diať. Namiesto toho, aby vláda investovala čas a energiu do zlepšovania vymožiteľnosti práva a ochrany obetí zrýchlením spravodlivosti, tak všetku silu a váhu venuje páchateľom majetkových a korupčných trestných činov. Často hovorí o individualizácii trestov, avšak arbitrárne a bez analýzy a dát znižovanie dolných hraníc trestných sadzieb je niečo, čo naozaj spôsobí chaos. Keď ide o, keď im naozaj ide o individualizáciu trestov, tak by mali takisto zvýšiť horné hranice trestov, povedzme na 20 rokov, plošne. Znie vám to absurdne? Áno, je to absurdné rovnako... (Prerušenie vystúpenia časomerom.)
Laššáková, Jana, podpredsedníčka NR SR (2015-11-25):
Ďakujem pekne. Na vystúpenie pani spravodajkyne nebola žiadna faktická poznámka. Nech sa páči, pán poslanec Mihál, máte slovo.
Blaha, Ľuboš, poslanec NR SR (2020-09-22):
Ďakujem veľmi pekne za vaše faktické poznámky. Áno, diskutujeme o týchto veciach normálne v parlamente. Vy máte iný názor, ja mám iný názor, nech sa páči. Len vy chcete môj názor kriminalizovať, toto je ten zásadný rozdiel. Ja sa nepriem, že máte iné názory, ja to rešpektujem a vy ako demokrati a liberáli neviete rešpektovať ten môj názor? V tomto sa my prieme, páni kolegovia. Druhá vec. Spájať komunizmus a fašizmus do jednej, do jedného vreca je obludné. Komunizmus ako teória chcel vybudovať beztriednu spoločnosť, že nebude nerovnosti, chudoby, vojen, a kde bude, kde budú všetci ľudia mať naplnené svoje potreby. Fašisti chceli vykynožiť celé národy. To cítite, že tam trošku rozdiel je, a, samozrejme, že ideológie boli zneužité. Napokon, keby ste chceli takto postupovať, tak aj kresťanstvo by ste museli teraz odsudzovať za to, že sa upaľovali bosorky v stredoveku, alebo v novoveku. To takto ideme rozmýšľať? Hádam nie, že? Čiže stavať peknú myšlienku, ktorá sa možno zvrhla v niektorých obdobiach v praxi, s fašizmom, je podľa mňa urážka všetkých obetí fašizmu. Všetkých. Tých 6 mil. Židov. Takže prepáčte, páni kolegovia, na toto je aj paragraf. Ďalšia vec, Socialistický zväz mládeže bol povinný? Vy ste, to vám kto povedal, páni kolegovia? Ja už teraz neviem, ktorý z vás to bol, pán Kazda. Povinný? Spýtajte sa pána Dostála, či ho nútili komunisti vstupovať do SZM, lebo mnohí ľudia neboli v SZM, ale pán Dostál áno. To nebolo povinné. To len náruživí komunisti vstupovali do SZM. Ako pán Dostál alebo pán Kiska. To boli tí náruživí komunisti, proti ktorým dneska píšete svoj zákon. A, žiaľ, je to váš zákon, ktorý implicitne predpokladá, že Alexander Dubček bol zločinec, pretože tu sa píše, že celý režim od ’48 do ’89 bez výnimiek je nemorálny, odsúdeniahodný a že komunistická strana bola zločinecká. A áno, Alexander Dubček bol jej predsedom, generálnym tajomníkom. Čiže bol zločinec, pán kolega? Hanba!
Petrák, Ľubomír, poslanec NR SR (2015-11-26):
Pán predseda, prosím, dajte hlasovať o bodoch č. 142, 148 a 169 spoločnej správy, kde je odporúčanie gestorského výboru neschváliť.
Blanár, Juraj, podpredseda NR SR (2021-07-02):
Ďakujem, pán poslanec, za vaše vystúpenie. Žiadna faktická poznámka, dávam možnosť prihlásiť sa ústne do rozpravy, panie poslankyne, páni poslanci. Konštatujem, že nikto sa nehlási, uzatváram teda všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo, rovnako pani spravodajkyňa. Tiež nie, prerušujem rokovanie teda o tomto bode, obom ďakujem. Zároveň vám môžem oznámiť, že hlasovať budeme o 10 minút, to znamená o 15.46 hod. o všetkých prerokovaných bodoch tejto schôdze, ktoré nám ostali na konci. Ďakujem a vyhlasujem prestávku. (Prestávka.)
P. Paška, predseda NR SR: (2010-03-03):
(Hlasovanie.) 135 prítomných, 81 za, 53 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nikto sa nehlási. Vyhlasujem rozpravu za skončenú a budeme hlasovať.
A. Belousovová, podpredsedníčka NR SR: (2008-10-28):
Teraz vyhlasujem 5-minútovú prestávku. Ďakujem. (Prestávka.) (Po prestávke.)
Heger, Eduard, poslanec NR SR (2019-12-05):
Ďakujem pekne, pán predseda. V mene klubu Obyčajní ľudia a nezávislé osobnosti aj ja vám chcem popriať požehnané a pokojné vianočné sviatky. V prípade, že by sme sa teda ešte nevideli do Vianoc. A, samozrejme, všetko dobré v novom roku, hlavne, aby tie voľby dobre dopadli. Ďakujem. (Potlesk.)
P. Paška, predseda NR SR: (2007-06-21):
A teraz vás požiadam, aby ste vykonali tajnú voľbu. Upozorňujem, že musia byť na volebnom lístku označené všetky možnosti. To znamená, že musíte u každého kandidáta vyznačiť svoju pozíciu. Prosím overovateľov, aby dohliadli na priebeh voľby. (Akt tajného hlasovania.)
Kazda, Radovan, poslanec NR SR (2022-06-16):
Pán predseda, dajte, prosím, hlasovať o bode 7 spoločnej správy s odporúčaním gestorského výboru schváliť. Upozorňujem však na podaný pozmeňujúci návrh.
Ďuriš Nicholsonová, Lucia, podpredsedníčka NR SR (2017-05-09):
S reakciou na faktické poznámky, pán poslanec Mihál, nech sa páči.
Kuffa, Štefan, poslanec NR SR (2020-09-29):
... rehotať, si obyčajný sráč... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-03-30):
Ďakujem. Prerušujem rokovanie o tomto programu. A budeme pokračovať informatívnou správou o využívaní Letky ministerstva vnútra. Žiadam podpredsedu vlády a ministra vnútra Roberta Kaliňáka, aby zaujal určené miesto pre navrhovateľov. Pán minister je už tu. Čiže budeme pokračovať faktickými poznámkami, ktoré sme včera nedokončili. Trošku nám zlyhala technika, takže máte možnosť nahlásiť sa s tými faktickými poznámkami ešte raz. (Reakcia z pléna.) Nie, ja to myslím úplne vážne. A včera sme prerušili tie faktické poznámky na žiadosť vystupujúceho. Pán poslanec Matovič povedal, že chce, aby sme ukončili o 19. hodine, takže ja som nemal problém viesť schôdzu aj po 19. hodine, len sme si to neodhlasovali, takže. (Reakcie z pléna.) Na pána poslanca Matoviča. Takže končím možnosť. Nech sa páči, pán poslanec Viskupič. (Pokračovanie rokovania o Informácii podpredsedu vlády a ministra vnútra Slovenskej republiky o využívaní Letky Ministerstva vnútra Slovenskej republiky za obdobie rokov 2015 až 2017 .)
Jurinová, Erika, podpredsedníčka NR SR (2014-09-09):
Poprosím reagovať na reč pána ministra.
Heger, Eduard, poslanec NR SR (2017-10-10):
Ďakujem pekne, pani predsedajúca. Kolegyne, kolegovia, pán minister, ja len krátko možno aj kvôli tomu, aby som vám mohol povedať, že alebo aby ste videli, že naozaj sa snažíme konštruktívne diskutovať, a keď je, sú dobré návrhy, tak sa snažíme ich aj oceniť. A tak ako som vystúpil aj v prvom čítaní, tak chcem to len potvrdiť aj v tom druhom čítaní, že napríklad ten daňový index, ktorý je súčasťou teda tohto zákona, je naozaj opatrenie, ktoré veľmi vítame a myslíme si, že je veľmi dobré. Takže chcem aj tu oceniť prácu a vôbec to smerovanie, že ideme týmto smerom, že proste aj ministerstvo financií má záujem, a teda finančná správa vychádza takto v ústrety daňovým poplatníkom, ktorí si naozaj plnia svoje povinnosti a ktorí sú poctivými daňovými poplatníkmi, keď to tak môžem povedať. Krátko by som chcel ešte nadviazať aj práve na tú elektronickú komunikáciu, pretože to je niečo, čo sa za posledný mesiac od toho prvého čítania vyvinulo a teraz vlastne na to reagoval aj pán poslanec Mihál. Ja by som to dal trošku možno do iného svetla a chcel by som len povedať, že v súčasnosti je problém s tým, že finančná správa ako taká nie je napojená na systém elektronickej komunikácie cez Slovensko.sk, že človek sa musí zatiaľ samostatne zaregistrovať a vlastne toto priame prepojenie tu momentálne nefunguje. Ak toto správne chápem, čo na druhej strane tomu aj rozumiem, je to z dôvodu toho, že naozaj táto databáza alebo vôbec tento systém je veľmi dôležitý, aby bol chránený a práve Slovensko.sk túto ochranu neposkytuje. Videli sme vlastne aj posledný mesiac, aké boli problémy, aj sme na ne poukazovali, a toto je niečo, čo by malo byť vyriešené, lebo takisto ako na to napríklad pán Mihál poukázal, tak my si myslíme, že vôbec, ak chceme, aby fungovala naozaj elektronizácia, keď tak poviem, alebo informatizácia spoločnosti, tak je dôležité, aby každý občan, alebo najlepšie to bude fungovať, ak každý občan bude súčasťou tohto systému a bude môcť jednak využívať, ale zároveň aj bude súčasťou toho. Vieme, že napríklad toto je príklad Estónska. Ale robiť to paralelne, ak to, opäť hovorím, že komunikovať samostatne s finančnou správou a potom mať samostatne komunikovať cez elektronickú schránku, si myslíme, že nie je dobré riešenie a že je potrebné, aby tuto nastal čo najskôr posun, aby finančná správa bola ako podskupina tejto celej informatizácie, aby to čo najskôr začalo fungovať. Čiže toto len tým, že sa táto tu téma objavila, a tým, že za ten mesiac naozaj vyplávali na povrch aj skutočnosti, ktoré vyplávali, tak chcem len poukázať na to a dať taký apel aj vám ako predstaviteľovi vlády, aby proste toto bolo zabezpečené čo najskôr, lebo myslím si, že to prinesie naozaj ten skutočný benefit. Takže to už len kratučko som chcel k tomu. Ďakujem pekne.
P. Paška, predseda NR SR: (2006-10-17):
Pán  poslanec Mikloško, nech sa páči. Zapnite pána poslanca.
I. Varga, poslanec: (2002-10-15):
I. Presperín, doterajší podpredseda NR SR: Ľubomír Vážny.
Šeliga, Juraj, podpredseda NR SR (2020-10-20):
Ako ďalší, pán poslanec Muňko.
Jurinová, Erika, podpredsedníčka NR SR (2015-06-25):
Ďakujem pekne, pán minister. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Viere Kučerovej. Nech sa páči, pani poslankyňa.
Žiga Peter, podpredseda NR SR (2024-05-10):
Pán Pročko, nevyrušujte, lebo vás nechám vyviesť z rokovacej sály!
Truban, Michal, poslanec NR SR (2024-06-20):
Ďakujem kolegovi Dubécimu za krásny, emotívny príhovor, ale nebol si úplne spravodlivý. Predsa len sa jedna vec tejto vláde podarila. Máme tu ministerstvo športu a hneď vyhrávame futbalové zápasy, takže uvidíme, ako to dopadne zajtra a potom, takže teším sa na zlatú medailu. Ale spomínam to však trošku s vtipom, lebo okrem toho, čo si spomínal, že chýbajú tu proste kvalitní ľudia, vždy sa tá štátna správa obmieňa, tak ďalší veľký problém sú práve aj priority. Myslím si, že ty si ich viacero vymenoval a mali by sme sa venovať im, infraštruktúre aj doprave, školstvu, zdraviu a nie niektorým iným veciam, kde si iba niektorí ľudia chcú svoje ambície napĺňať. Takže díky moc ešte raz.
Pellegrini, Peter, predseda NR SR (2015-09-24):
Ďakujem pekne. Dávam teraz slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ottovi Briximu. Nech sa páči, pán poslanec, máte slovo.
P. Paška, predseda NR SR: (2010-02-04):
(Hlasovanie.) 130 prítomných, 121 za, 7 sa zdržalo, 2 nehlasovali. Návrh sme schválili a pridelili zákon do výborov a určili lehotu na prerokovanie. Pán predseda výboru pre financie, rozpočet a menu, pán poslanec Burian uvedie hlasovanie v prvom čítaní o vládnom návrhu zákona o preukazovaní pôvodu majetku , je to tlač 1415.
Laššáková, Jana, podpredsedníčka NR SR (2015-05-27):
Páni poslanci, poprosím vás o pokoj. A nevykrikujte!
P. Hrušovský, predseda NR SR: (2004-03-03):
Nech sa páči.
Žitňanská, Lucia, ministerka spravodlivosti SR (2011-10-19):
Ďakujem pekne, pán predsedajúci. Vážené dámy poslankyne, vážení páni poslanci, predkladám vládny návrh zákona o zastúpení Slovenskej republiky v Eurojuste. Predkladaný návrh zákona bol vypracovaný v súlade s Plánom legislatívnych úloh vlády na rok 2011. Účelom navrhovanej právnej úpravy je transpozícia rozhodnutia Rady 2009/426/SVV zo 16. decembra 2008 týkajúceho sa posilnenia kompetencie Eurojustu. Vzhľadom na rozsah legislatívnych zmien pôvodného zákona č. 530/2004 Z. z. o zastúpení Slovenskej republiky v Eurojuste návrh predkladám vo forme nového zákona. Návrh zákona detailnejšie upravuje podmienky vymenovania a odvolania národného člena, zavádza funkciu zástupcu národného člena a zároveň novým spôsobom definuje funkciu jeho asistenta. Návrh zákona zefektívňuje výkon právomocí národného člena v oblasti justičnej spolupráce rozšírením jeho oprávnení smerom k vnútroštátnym orgánom. Podporu národnému členovi pri plnení jeho úloh zabezpečuje novozavedený Národný koordinačný systém Eurojustu, a to najmä prostredníctvom spracúvania a odovzdávania relevantných informácií. Návrh zákona vymedzuje dôsledky vymenovania národného člena, jeho zástupcu alebo asistenta do funkcie styčného zástupcu Eurojustu, stanovuje postup slovenských orgánov v problémových prípadoch justičnej spolupráce a upravuje spôsob výmeny informácií medzi príslušnými orgánmi Slovenskej republiky a národným členom. Návrh zákona tiež rámcovo upravuje postup v prípade škody, ktorá bola spôsobená národným členom, jeho zástupcom alebo asistentom pri výkone ich právomocí. Môžem sa vyjadriť aj k spoločnej správe, ktorú schválil ústavnoprávny výbor k predmetnému návrhu zákona 10. októbra. Za predkladateľa môžem povedať, že sa stotožňujem so závermi vyplývajúcimi zo spoločnej správy aj pozmeňujúcimi návrhmi, ktoré z nej vyplývajú. Poprosím o prerokovanie návrhu. Ďakujem pekne.
Kollár, Boris, predseda NR SR (2020-07-09):
Prosím, prezentujme sa a hlasujme. (Hlasovanie.) Prítomných 142 poslancov, za 140, proti žiadny, zdržali sa 2. Konštatujem, že Národná rada navrhnuté uznesenie schválila. Teraz budeme hlasovať o bode 11 schváleného programu, ktorým je druhé čítanie o návrhu poslanca Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka (tlač 107). Spoločným spravodajcom je člen výboru pre kultúru a médiá poslanec Miroslav Kollár, prosím ho, aby hlasovanie uvádzal. (Hlasovanie o návrhu poslanca Národnej rady Slovenskej republiky Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka , tlač 107.)
Blanár, Juraj, podpredseda NR SR (2023-02-01):
Pán spravodajca Mihalik, máte záujem o záverečné slovo? Nech sa páči.
Zmajkovičová, Renáta, podpredsedníčka NR SR (2012-06-27):
Ďakujem, pán minister. Chce zaujať pán spravodajca tiež stanovisko? (Reakcia spravodajcu.) Nech sa páči.
Šimečka, Michal, podpredseda NR SR (2024-01-12):
Ďakujem. Pán poslanec Mikulec.
V. Veteška, podpredseda NR SR: (2006-03-15):
Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Právnym nástrojom medzi Slovenskou republikou a Spojenými štátmi americkými podľa článku 3 odsek 3 Dohody medzi Európskou úniou a Spojenými štátmi americkými o vzájomnej právnej pomoci, podpísanej 25. júna 2003 (tlač 1472). Spoločná správa 1472a. Návrh vlády odôvodní ministerka spravodlivosti Slovenskej republiky pani Lucia Žitňanská. Nech sa páči.
J. Čech, poslanec: (2009-06-17):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 39. schôdze Národnej rady Slovenskej republiky. Zo znenia vládneho návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2009 č. 1141 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby predmetný vládny návrh zákona prerokoval určený výbor do 2. septembra 2009 a gestorský výbor do 4. septembra 2009. Pán predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2016-09-14):
Ďakujem. Chce k rozprave zaujať stanovisko spravodajca? Nie je tomu tak. Prerušujem rokovanie o tomto bode programu. Podľa schváleného programu nasleduje rokovanie o dvoch návrhoch týkajúcich sa štátnej správy v školstve, ku ktorým bude zlúčená rozprava, ako to bolo odsúhlasené Národnou radou. Najskôr pristúpime k prvému čítaniu o návrhu poslankyne Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov. Návrh zákona má tlač 211, návrh na jeho pridelenie na prerokovanie výborom je v rozhodnutí č. 215. Dávam slovo poslankyni Veronike Remišovej, aby návrh zákona uviedla. (Rokovanie o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 211.)
M. Číž, podpredseda NR SR: (2007-12-05):
(Hlasovanie.) Prítomných 143 poslancov, za 130, zdržalo sa 12, nehlasoval 1. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Vážené kolegyne, kolegovia, tým sme vyčerpali hlasovanie o prerokovaných bodoch programu, ale ešte v súvislosti s neuplatňovaním mandátu poslankyne Zdenky Kramplovej vykonáme ešte voľbu poslanca Mariána Haľka za člena Osobitného kontrolného výboru Národnej rady Slovenskej republiky a jeho vymenovanie za náhradníka Stálej delegácie Národnej rady , tak ako to máte uvedené v tlači 506. Chcem sa spýtať, či k tomuto návrhu sa niekto chce vyjadriť. Pokiaľ nie, pristúpime k hlasovaniu. A dávam teda hlasovať o návrhu na voľbu poslanca Národnej rady Slovenskej republiky za člena výboru a stálej delegácie, tak ako je to uvedené v tlači 506. Prezentujeme sa, prosím, a hlasujeme. (Hlasovanie.) Prítomných 144 poslancov, za 144 poslancov. Konštatujem, že Národná rada zvolila poslanca Mariána Haľka za člena Osobitného kontrolného výboru Národnej rady na kontrolu činnosti Národného bezpečnostného úradu a vymenovala ho za náhradníka Stálej delegácie Národnej rady v Parlamentnom zhromaždení NATO. Vážené kolegyne, kolegovia, vzhľadom na to, že chcem udržať primeraný poriadok v sále, kým budeme pokračovať v rokovaní, vyhlasujem krátku, päťminútovú prestávku, ak dovolíte. Po piatich minútach budeme pokračovať v rokovaní 16. schôdze. A ešte procedurálny návrh pán poslanec Novotný aj predseda výboru pre zdravotníctvo.
Vons, Peter, poslanec NR SR (2022-12-07):
Pán predseda, dajte, prosím, hlasovať o pozmeňujúcom návrhu poslanca Jána Blcháča.
Šefčík, Marek, poslanec NR SR (2022-10-05):
Ďakujem pekne za slovo. Ďakujem aj za tento príspevok, Juraj. Ja by som chcel k tomuto zákonu, k tomuto zákonu tiež niektoré veci vytknúť a dotknem sa aj toho, čo pán poslanec Šeliga hovoril v svojej rozprave. Hovoril o tom, že zaňho by mala byť na úradných budovách, na vládnych budovách a podobne vlajka štátna, Európskej únie a v prípade, že sa stane niečo zlé, tak čierna. Súhlasím s tým a ja by som to doplnil, že na týchto úradných budovách podľa mňa by sme mohli vyšpecifikovať úplne v pohode, že by tam ešte mohli byť vlajky iných štátov, keď príde napríklad návšteva, alebo vlajky obcí a miest, prípadne erby obcí, miest Slovenskej republiky. A takto keby to bolo vyšpecifikované, že dobre, majme tam tieto vlajky, tieto symboly, tak ja s tým súhlasím. Ja som takisto konzervatívny, konzervatívne zmýšľajúci človek a takisto sa mi nepáči, že na vládne, úradné budovy sa môže vešať hocičo, hej, hocijaké vlajky. Nie som s tým stotožnený. Ale súhlasím s tým, že ten zákon by mal byť naformulovaný takto jasne, exaktne vymenovať tieto-tieto vlajky, ktoré spomínal Juraj s doplnením tých, čo som hovoril, by mohli byť vymenované, že tie tam môžu byť a jasné by bolo, že iné, čo poľovnícke združenia a neviem aké ďalšie, dúhové a neviem čo všetko, by tam tým pádom byť nemohli.
Fedor, Martin, poslanec NR SR (2018-01-31):
Ďakujem. Mňa zaujal dôraz, ktorú, ktorý pán poslanec kládol práve na požadovanú kontrolu. Ja verím, že práve navrhovaný zákon nie je len povinnou jazdou, pretože Európska únia od nás niečo vyžaduje. Všetci počúvame, ako stále viac mizne drevo z našich lesov, aj zo štátnych, ale aj napríklad z miestnych urbárov. A nemáme veľa zdrojov na Slovensku a drevo je iste národnou strategickou surovinou. Verím, že pani ministerka je vedená úprimnou snahou vylepšiť súčasnú situáciu, a tá je podľa môjho názoru poznačená neprehľadnosťou až netransparentnosťou pri nakladaní s touto vzácnou surovinou. A tak nie je prekvapujúce, že práve kontrola nakladania so surovinou alebo aj hotovými výrobkami je v centre pozornosti aj pána poslanca. Mňa osobne zaujali skúsenosti zo zahraničia, kde sa často používajú, využívajú nové technológie schopné monitorovať celkový výrobný cyklus, proces. Od výroby až následné spracovanie, až po dovoz ku konečnému zákazníkovi. Centralizované, transparentné aj finančné iste menej náročné riešenie ako tradičné na človeka sa spoliehajúce riešenia, ktoré je iste aj oveľa drahšie. Ja preto verím, že pani ministerka iste bude preskúmavať aj tieto nové možnosti. Pretože kontrola áno, ale je dôležité aj to, či kontrola účinná a dostatočne efektívna. Ďakujem.
Heger, Eduard, podpredseda vlády a minister financií SR (2020-04-29):
Ďakujem veľmi pekne. Pán predsedajúci, vážené pani poslankyne, vážení páni poslanci, na základe poverenia vlády Slovenskej republiky predkladám na rokovanie návrh na skrátené legislatívne konanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov. Pandémia nového koronavírusu je mimoriadnou situáciou v zmysle rokovacieho poriadku Národnej rady Slovenskej republiky, ktorá môže ohroziť ľudský život a slobodu pohybu a pobytu a spôsobiť štátu značné hospodárske škody. Na riešenie pandémie boli prijaté opatrenia v ťažiskových oblastiach verejného života, v oblasti verejného zdravotníctva na úrovni uznesení vlády Slovenskej republiky, vo finančnej oblasti, či už dane, clá a finančný trh, v pracovnoprávnej oblasti pracovný čas a prekážky v práci, v sociálnej oblasti, v školstve, v ochrane životného prostredia vo forme zákonov. Sekundárnym efektom prijatých opatrení v oblasti štátnej štatistiky je, že plnenie povinností spravodajských jednotiek je v rámci štatistických zisťovaní formou, spôsobom, v rozsahu alebo v termíne ustanovenom v zákone o štátnej štatistike a v aktuálnom programe štátnych štatistických zisťovaní v rôznej miere dočasne sťažené alebo nemožné. Vzhľadom na uvedené skutočnosti bude potrebné, aby orgány vykonávajúce štátnu štatistiku mohli urýchlene a operatívne prijímať opatrenia, ktorými sa dočasne zmiernia a zjednodušia alebo odložia spravodajské povinnosti tak, aby sa zachovala čo najväčšia objektívnosť získaných údajov v roku 2020, periodicita štatistických zisťovaní a nedošlo k ohrozeniu povinností Slovenskej republiky vyplývajúcich z nariadení Európskej únie v rámci plnenia európskeho štatistického programu. Dočasne zmenený režim plnenia spravodajskej povinnosti je možné v súlade s ústavou uskutočniť len zmenou zákona o štátnej štatistike. Preto vás, vážený pán predsedajúci, vážené pani poslankyne, vážení poslanci, prosím o vašu podporu tohto skráteného legislatívneho konania. A ja už len za záver vysvetlím, že teda predkladám tento návrh v mene predsedu Štatistického úradu Slovenskej republiky, keďže je to zákon z ich dielne, ale teda nemajú možnosť vystúpiť v pléne, takže preto to predkladám ja. Ďakujem pekne, skončil som.
Šimečka, Michal, podpredseda NR SR (2024-01-12):
Ďakujem veľmi pekne. A teraz vystúpi pán poslanec Tankó a hnutiu SLOVENSKO zostáva teda sedem minút a dvadsaťjeden sekúnd.
Jurinová, Erika, podpredsedníčka NR SR (2013-06-04):
Pani poslankyňa Kučerová.
Šeliga, Juraj, podpredseda NR SR (2021-03-17):
Pán poslanec Medvecký, nech sa páči.
Danko, Andrej, predseda NR SR (2019-06-25):
Pán poslanec Bastrnák.
Blanár, Juraj, podpredseda NR SR (2021-02-25):
Pán poslanec Milan Kuriak, nech sa páči.
Zmajkovičová, Renáta, podpredsedníčka NR SR (2013-06-27):
Áno, pán poslanec, zabezpečím, nech sa páči, môžete pokračovať. Ja som vám dala slovo, takže nech sa páči, pokračujte.
Paška, Pavol, predseda NR SR (2012-06-28):
Prepáčte. Páni poslanci, je to v poriadku? (Súhlasná reakcia pléna.) Dobre. Nech sa páči.
Laššáková, Jana, podpredsedníčka NR SR (2013-06-18):
Pán poslanec Brocka, nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 130, za 6, proti 119, zdržali sa 4, nehlasoval 1. Bod 43 sme neschválili.
P. Paška, predseda NR SR: (2007-11-28):
(Hlasovanie.) 139 prítomných, 80 za, 42 proti, 17 sa zdržalo. Postúpili sme návrh zákona do tretieho čítania. Pristúpime k tretiemu čítaniu . Otváram rozpravu a pýtam sa, či sa chce niekto v treťom čítaní prihlásiť do rozpravy. Pán poslanec Horváth? To je omyl, nie. Končím možnosť prihlásiť sa do rozpravy. A vyhlasujem rozpravu za skončenú. A budeme hlasovať, pán spravodajca.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh bolo 60, proti 63, zdržalo sa 14 poslancov, nehlasovali 2. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pokračujeme hlasovaním v prvom čítaní o návrhu poslancov Ivana Štefanca a Pavla Freša na vydanie zákona o živnostenských licenciách, tlač 672. Spravodajcom je člen výboru pre verejnú správu a regionálny rozvoj poslanec Martin Chren. Prosím, aby hlasovanie uviedol. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Ivana Štefanca a Pavla Freša na vydanie zákona o živnostenských licenciách a o zmene a doplnení niektorých zákonov v znení neskorších predpisov , tlač 672.)
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie.) 133 prítomných, 77 za, 53 proti, 3 sa zdržali. Konštatujem že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 364/2004 o vodách, tlač 325, bod 28 schváleného programu. Opäť dávam slovo poslancovi Jánovi Kvorkovi, aby hlasovanie uviedol. Nech sa páči, pán poslanec. [Hlasovanie v prvom čítaní o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 325.]
P. Farkas, poslanec: (2003-12-03):
M. Maxon, poslanec: Nie, netrvám.
Laššáková, Jana, podpredsedníčka NR SR (2014-11-10):
Pani poslankyňa Mezenská.
Heger, Eduard, podpredseda vlády a minister financií SR (2020-11-26):
Ďakujem pekne. Dámy a páni (ruch v sále a zaznievanie gongu), začnem tak, že boli sme pozrieť vo Veľkej Británii v parlamente, a tam teda ten speaker zvykol tak povedať takým (ruch v sále a zaznievanie gongu) silným hlasom... (Reakcia z pléna.) On hovoril presne tak (povedané so smiechom), to bolo také veľmi, veľmi zaujímavé (ruch v sále a zaznievanie gongu), jak si tam zjednávali pokoj v sále... (Neutíchajúci ruch v sále a prerušenie vystúpenia predsedajúcim.)
Plavčan, Peter, minister školstva, vedy, výskumu a športu SR (2016-04-28):
Ďakujem pekne.
Gašpar, Tibor, poslanec NR SR (2024-02-08):
Ďalej hlasujeme o bode 31 druhého pozmeňujúceho návrhu poslanca Galka.
Budaj, Ján, minister životného prostredia SR (2020-09-23):
Páni poslanci, ktorí ste diskutovali na tému ceny, určovania ceny, mýlite sa. Neprichádza k určovaniu cien, ale k určeniu minimálneho poplatku pre tých, ktorí vytvárajú odpady. Ja viem, že nie je príjemné niekomu povedať, že to pero, ktoré vyrába, je odpad, ale tak to je. To pero, tá chladnička aj tento pult sa skôr či neskôr stane odpadom, a preto ten poplatok je práve rovnaký poplatok, ako je povedzme za vytváranie emisií. A že máme poplatky za emisie, páni poslanci aj koaliční, to ste nenapadli, že by bolo určovanie cien. Navyše nemusím ani hovoriť, že príprava tejto novely vychádza z toho, že ide o minimálny poplatok a samotnú cenu si určujú účastníci trhu. Tí majú možnosti, keď budú poplatky minimálne určené, dohadovať si ceny a získavať tieto druhotné suroviny aj za vyššiu cenu, než je minimálny poplatok. Čiže, žiaľ, naozaj myslím, že v tomto prípade aj ten príklad s emisiami dokazuje, že nikoho v Európe ešte nenapadlo, že určenie poplatkov za emisie je určenie cien za emisie a že tým sa zasiahlo do slobodného trhu. Napokon ešte dodám, že ako aj povedal pán poslanec Dostál, veru je pravda, že tento návrh zákona nie je známy deň ani hodinu, ako tu viacerí hovorili, nakoniec jedna poslankyňa z opozície hovorila, že už týždeň idú protesty, tak ako to, že idú protesty, keď ona tvrdí, že to pred desiatimi minútami počula. Nie, zákon bol publikovaný a hlavne tá jeho hlavná zložka, a to bude určenie týchto minimálnych poplatkov za odpady určené na separáciu. Tá hlavná zložka bude predmetom medzirezortného pripomienkovacieho konania, bude – a to vám sľubujem – predmetom otvoreného okrúhleho stola, ku ktorému každého z poslancov pozývam, kde budú účastníci tohto trhu, ale kde budú aj zástupcovia miest a obcí a kde budú aj zástupcovia občianskych združení, ktoré roky bojujú za čistú krajinu. Lebo toto nie je len o biznise. Toto nie je len o tom, že niekto si chce ušetriť výdaje tým smerom, že nezaplatí potrebné poplatky za separáciu jeho vlastných predmetov, ktoré vyrába. Toto je aj o budúcnosti mladých ľudí, ktorí sa pozerajú na krajinu trochu menej hmotársky a nielen ako na biznis, ale ako aj na čistú prírodu, čistú krajinu, čisté Slovensko. Srdečne vás pozývam, tí, ktorí by ste nemohli ísť, nech sa páči, určite to pôjde online, pretože my dnes, ktorí navrhujeme tento zákon, aj vy, ktorí zaňho budete hlasovať, nepresadzujeme žiadny lobistický záujem. A tí, ktorí prídu presadzovať lobistický záujem reťazcov, výrobcov, nech sa páči, prídite, páni! O niektorých je to roky známe, že presadzujete lobistický záujem, prídite a presadzujte ho! Bude to online, ľudia si pozrú, pre koho pracuje kto, a preto sa neobávajte, že nebude verejná diskusia. Už beží. Aj tie útoky, rôzne tlaky, vyhrážky, že bude stúpať cena. A prosím vás, v Rakúsku sú niektoré toky tovaru sedemkrát viacej dotované výrobcom a tú Coca Colu alebo prací prášok si tam, pani poslankyňa, chodia ženy kupovať, lebo je dokonca ešte lacnejšia. Ako je to možné, kde bude to zdražovanie? No ja som presvedčený, že toto je len strašenie a odpadový systém nastavíme k spokojnosti všetkých.
Kvorka, Ján, poslanec NR SR (2018-02-01):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Dajte, prosím, hlasovať o bodoch 1 až 14 a 16 až 23 s odporúčaním gestorského výboru schváliť.